cyanic-selkie/wikianc huggingface dataset:
กีฬาเทนนิสในโอลิมปิกฤดูร้อน 2020 – ชายคู่
รูปแบบการแข่งขัน
การแข่งขันเป็นการแข่งขันแบบแพ้คัดออกครั้งเดียวร่วมกับการแข่งขันชิงเหรียญทองแดง การแข่งขันใช้เซตที่ดีที่สุดของ 3 เซต ไทเบรกจะเล่นในทุกเซตที่มีคะแนนถึง 6-6 รวมถึงเซตสุดท้ายของแมตช์
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ปลาสวายหนู
ปลาสวายหนู เป็นปลาน้ำจืดชนิดหนึ่ง มีชื่อวิทยาศาสตร์ว่า Helicophagus waandersii  อยู่ในวงศ์ปลาสวาย (Pangasiidae) มีลักษณะหัวหลิม ตาเล็ก ขอบตามีแผ่นหนังคลุม จะงอยปากเรียว ปากเล็กกว่าปลาในวงศ์นี้ชนิดอื่น ๆ ริมฝีปากบางมีแผ่นหนังนิ่มหุ้ม รูจมูกอยู่ห่างกัน หนวดทั้ง 2 คู่ยาวถึงช่องเปิดเหงือก รูปร่างเพรียวแบนข้างเล็กน้อย ครีบก้นยาว ครีบไขมันยาว ลำตัวสีเทาอ่อนหรืออมฟ้า ด้านข้างลำตัวสีจางไม่มีแถบสี หัวและท้องสีจางอมชมพู ครีบสีจาง ปลาวัยอ่อนมีสีเทาอมชมพู
มีขนาดประมาณ 30-40 เซนติเมตร ใหญ่สุดประมาณ 60 เซนติเมตร อาหารกินแต่เฉพาะหอยขนาดเล็ก ทั้งหอยฝาเดียวและหอยฝาคู่ โดยมักหากินใกล้พื้นท้องน้ำ มักกินจุจนท้องป่อง แล้วถ่ายออกมาเฉพาะเปลือก อาศัยอยู่ในแม่น้ำสายใหญ่ พบในแม่น้ำโขงและเจ้าพระยา ไม่พบในภาคใต้ของไทย แต่มีในมาเลเชียจนถึงเกาะสุมาตรา ในอินโดนีเชีย ในประเทศไทยบริโภคโดยการปรุงสุดและหมักสับปะรด (เค็มบักนัด)
ปลาสวายหนู มีชื่อที่เรียกในภาษาถิ่นอีสานว่า "ยอนหนู" และ "หน้าหนู"
ปัจจุบัน กรมประมงได้มีการศึกษาเอนไซน์ในระบบการย่อยอาหารของปลาสวายหนู เพื่อนำไปศึกษาเพื่อพัฒนาเป็นการเลี้ยงในเชิงพาณิชย์ต่อไป
ดาวน์ฟอลล์ (รายการเกมโชว์)
ดาวน์ฟอลล์ เป็นโทรทัศน์เกมอเมริกันชุดที่แสดงในการแข่งขันพยายามที่จะตอบคำถามเรื่องไม่สำคัญและชนะได้ถึงหนึ่งล้านดอลลาร์ในขณะที่บนหลังคาของอาคาร 10-story ใน ดาวน์ฟอลล์ลอสแอนเจลิส ชุดที่จัดโดย ซูเปอร์สตาร์ของ WWE และนักร้องนำของ Fozzy คริส เจอริโก้ โดยออกอากาศครั้งแรกวันที่ 22 มิถุนายน 2010 ในช่อง ABC
ประวัติการผลิตและการออกอากาศ
ในเดือนเมษายน 2010 ABC มีชื่อตกต่ำเพื่อกำหนดตารางเวลาในช่วงของฤดูร้อน กำหนดการณ์ที่จะเปิดตัวเมื่อวันที่ 29 มิถุนายนวันที่ฉายรอบปฐมทัศน์ถูกย้ายไปที่ 22 มิถุนายน  นักแสดงสำหรับการแสดงที่เกิดขึ้นในพฤษภาคม และในเดือนมิถุนายน คริส เจอริโก้ ได้รับการประกาศเป็นเจ้าภาพ  ชุดที่ได้รับต้นลำดับที่หกเรื่องโดย ABC แต่การลดลงแล้วได้ถึงห้า ผลิตโดย FremantleMedia กับสกอตต์เซนต์ จอห์น เป็นผู้ผลิตผู้บริหารระดับสูง อาคารที่ใช้ในฤดูกาลแรกที่อยู่ใกล้กับถนนสายที่เจ็ดและถนนอาลาเมดา ใน Los Angeles และเป็นเจ้าของโดย MerueloMaddux
ในวันที่ 15 กรกฎาคม 2010 TVSeriesFinale.com เผยแพร่บทความอ้างว่าหลังจากตอนที่ห้าของตกต่ำออกอากาศไปเมื่อวันที่ 20 กรกฎาคมตอนที่ยังเหลืออยู่จะถูกแทนที่ด้วย Wipeout เป็นเวลาสองชั่วโมงพิเศษ ในวันเดียวกันกับเจ้าภาพของเขาอย่างเป็นทางการของหน้า Twitter ของ คริส เจอริโก้ อ้างว่าเพียงห้าตอนของการแสดงที่มีการผลิตเนื่องจากการแก้ไขเป็นก้าวเร็วขึ้นและขาดแคลนของการแข่งขัน เขายังระบุว่าตอนที่มากขึ้นมีการกำหนดเวลาที่จะถ่ายทำในฤดูใบไม้ร่วง แต่บันทึกไม่ได้เกิดขึ้นได้เป็น บริษัทจดทะเบียนในขณะนี้เป็นยกเลิกเมื่อวันที่ TvSeriesFinale.com
กติกาสำหรับการแข่งขัน
จะมีหมวดคำถามทั้งหมด 9 หมวดโดยเมื่อเลือกมา 1 หมวด ให้บอกคำตอบเช่น Name A Classic Board game (จงบอกชื่อเกมกระดานที่มีนานแล้ว) โดย แต่ละคำถามจะต้องบอกคำตอบมา ตามจำนวนดังตารางนี้ โดยทุกรอบจะมีของรางวัลอยู่บนสายพานเมื่อเกมเริ่มขึ้นสายพานจะเคลื่อนที่ให้ของรางวัลตกลงไปที่ความสูง 100 ฟุต หากตอบผิดข้อใดข้อหนึ่งสายพานจะ"เร็วขึ้น"โดยมีตั้งแต่ระดับ ช้าไปถึงเร็ว จะเกมโอเวอร์ได้ต่อเมื่อหากกล่องเงินรางวัลถูกสายพานพลัดตกไป ผู้เข้าแข่งขันจะมีปุ่ม PANIC 1ครั้ง จะกดต่อเมื่อรางวัลใกล้จะหล่นถ้าหากกดแล้วจะให้เพื่อนของผู้เข้าแข่งขันอยู่บนสายพานแทน
อีเอฟแอลแชมเปียนชิป ฤดูกาล 2022–23
อีเอฟแอลแชมเปียนชิป ฤดูกาล 2022–23 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่ห้าของลีกภายใต้ชื่อปัจจุบันและในฤดูกาลที่ 31 ภายใต้รูปแบบโครงสร้างของลีกปัจจุบัน
การเปลี่ยนแปลงทีม
ทีมด้านล่างนี้ตือการเปลี่ยนแปลงดิวิชันตั้งแต่ฤดูกาล 2021–22:
มายัง แชมเปียนชิป
เลื่อนชั้นจาก ลีกวัน
ตกชั้นจาก พรีเมียร์ลีก
จาก แชมเปียนชิป
เลื่อนชั้นสู่ พรีเมียร์ลีก
ตกชั้นสู่ ลีกวัน
เพลย์ออฟ
เลกแรก
เลกที่สอง
รวมผลสองนัด ลูตันทาวน์ ชนะ 3–2.
เดอะลาสต์ออฟอัส (ละครโทรทัศน์)
<templatestyles src="Module:Infobox/styles.css"> เดอะลาสต์ออฟอัส เป็น ละครโทรทัศน์แนวดราม่าหลังวันสิ้นโลกของอเมริกา สร้างสรรค์โดย Craig Mazin และ Neil Druckmann สำหรับ เอชบีโอ สร้างจาก วิดีโอเกมในปี 2013 ที่พัฒนาโดย Naughty Dog ซีรีส์นี้ถูกวางให้อยู่ในช่วง 20 ปีต่อมา หลังจากเกิดการระบาดใหญ่ของเชื้อรา จากการกลายพันธุ์ของเชื้อราในสกุล Cordyceps ซึ่งเกิดการระบาดไปทั่วโลก ซีรีส์นี้ติดตาม Joel ( เปโดร ปัสกัล ) นักค้าของเถื่อนที่ได้รับมอบหมายให้พาวัยรุ่น Ellie ( Bella Ramsey ) ข้ามประเทศหลังหายนะของอเมริกา นักแสดงสมทบประกอบด้วย Gabriel Luna รับบทเป็น Tommy น้องชายของ Joel, Merle Dandridge รับบทเป็น Marlene ผู้นำฝ่ายต่อต้าน และ Anna Torv รับบทเป็น Tess คู่หูค้าของเถื่อนของ Joel
เดอะลาสต์ออฟอัส ซึ่งกล่าวกันว่าเป็นการผลิตรายการโทรทัศน์ที่ใหญ่ที่สุดในประวัติศาสตร์ของแคนาดา ถ่ายทำใน อัลเบอร์ตา ตั้งแต่เดือนกรกฎาคม 2564 ถึงมิถุนายน 2565 เป็นซีรีส์ HBO เรื่องแรกที่สร้างจากวิดีโอเกม และเป็นการร่วมผลิตโดย Sony Pictures Television, PlayStation Productions, Naughty Dog, the Mighty Mint และ Word Games ซีซั่นแรกประกอบด้วยเก้าตอนที่เขียนโดย Druckmann ผู้เขียนและร่วมกำกับเกมต้นฉบับ และ Mazin เพลงประกอบโดย Gustavo Santaolalla ผู้แต่งเพลงและ David Fleming ซีรีส์เริ่มออกอากาศในวันที่ 15 มกราคม 2023 มันได้รับเสียงชื่นชมจากนักวิจารณ์ที่ชื่นชมการแสดง การเขียนบท การออกแบบงานสร้าง และดนตรีประกอบ หลายคนคิดว่ามันเป็นการดัดแปลงวิดีโอเกมคนแสดงสดที่ดีที่สุด ในวันที่ 28 มกราคม หลังฉายไปเพียงแค่สองตอนและมียอดผู้ชมสูงสุดเป็นอันดับสองของสตรีมมิ่ง HBO MAX ซีรีส์ได้รับประกาศต่อฤดูกาลที่ 2
แอนิมัลส์ (เพลงมารูนไฟฟ์)
แอนิมัลส์ (Animals) เป็นเพลงของวงป็อปร็อกอเมริกัน มารูนไฟฟ์ ออกจำหน่ายวันที่ 22 สิงหาคม ค.ศ. 2014 เป็นซิงเกิลที่สองของสตูดิโออัลบั้มลำดับที่ห้า ไฟฟ์ เพลงเขียนโดยแอดัม เลอวีน, เบนนี บลังโก และเชลล์แบ็ก โดยเชลล์แบ็กทำหน้าที่เป็นโปรดิวเซอร์ด้วย
วิดีโอเนื้อเพลงออกเผยแพร่วันที่ 22 สิงหาคม ค.ศ. 2014 ทางช่องวีโว มีตัวอย่างเพลง "แอนิมัลส์" แฝงอยู่ในโฆษณารถยนต์เกีย โซล เผยแพร่วันที่ 21 สิงหาคม ค.ศ. 2014 เพลงมีให้ดาวน์โหลดฟรีในเว็บไซต์ของเกียเป็นเวลาจำกัดหลังโฆษณาเปิดตัว เพลงขึ้นสูงสุดที่อันดับที่สามบนชาร์ตบิลบอร์ดฮอต 100 กลายเป็นซิงเกิลที่ 10 ที่ติดสิบอันดับแรกบนชาร์ต
เพลงฉบับทำดนตรีใหม่ออกจำหน่ายในวันที่ 29 กันยายน ค.ศ. 2014 ร้องร่วมกับเจ.โคล
สารานุกรม
สารานุกรม (encyclopedia) คือเรื่องคัดย่อที่ถูกเขียนขึ้นสำหรับการรวบรวมความรู้จากทุกสาขาวิชาหรือจากสาขาวิชาหนึ่ง สารานุกรมแบ่งออกเป็นบทความหรือรายการที่มักเรียงตามตัวอักษรของชื่อบทความ และบางทีอาจแบ่งเป็นหมวดหมู่ตามแก่นเรื่อง แต่ละบทความในสารานุกรมมักยาวและละเอียดกว่าในพจนานุกรม กล่าวได้ว่าบทความในสารานุกรมเน้นข้อเท็จจริงเกี่ยวกับหัวข้อนั้น ๆ ต่างกับพจนานุกรมที่มักเน้นเกี่ยวกับข้อมูลทางภาษาศาสตร์เกี่ยวกับคำศัพท์ เช่น ความหมาย การอ่าน การใช้ และรูปแบบตามหลักไวยากรณ์
สารานุกรมที่เป็นที่รู้จักกันดีได้แก่ สารานุกรมบริเตนนิกา (Encyclopædia Britannica) สารานุกรมที่เก่าแก่ที่สุดในโลกที่มีการตีพิมพ์ ตีพิมพ์ฉบับแรกในภาษาอังกฤษในช่วงปี พ.ศ. 2311–2314 (ค.ศ. 1768–1771) ในเมืองเอดินบะระ สกอตแลนด์ ซึ่งในปัจจุบันได้มีการตีพิมพ์และจำหน่ายในฉบับซีดี
สารานุกรมสามารถเป็นเรื่องราวเกี่ยวกับเรื่องทั่วไป ดังที่ปรากฏในสารานุกรมที่มีชื่อเสียง สารานุกรมบริเตนนิกาในภาษาอังกฤษและสารานุกรมบร็อกเฮาส์ (Brockhaus) ในภาษาเยอรมัน หรือสารานุกรมอาจจะเป็นเรื่องราวเฉพาะทางเช่น สารานุกรมเกี่ยวกับ การแพทย์ ประวัติศาสตร์ ปรัชญา หรืออาจจะเป็นสารานุกรมที่ครอบคลุมเนื้อหาในแต่ละภูมิภาค ประเทศ หรือกลุ่มชน และขณะที่บางสารานุกรมจัดทำขึ้นเฉพาะกลุ่มเป้าหมาย เช่นสารานุกรมสำหรับเยาวชน ที่จะมีเนื้อหาที่อ่านง่าย และเข้าใจง่าย สารานุกรมจะใช้การจัดเรียงหัวข้อ 2 ลักษณะ คือ เรียงตามอักขระ และ เรียงตามกลุ่มเนื้อหา ในยุคปัจจุบันมีการพัฒนาของเทคโนโลยีได้มีการนำสารานุกรมมาจัดเก็บในรูปแบบใหม่รวมถึงการจัดเรียงลำดับข้อมูล ดังตัวอย่างเช่นโครงการวิกิพีเดีย และ เอชทูจีทู (h2g2) เพื่อให้การใช้งานสารานุกรมง่ายต่อการใช้งาน
สารานุกรมเป็นคำสมาสจากคำ สาร และ อนุกรม มีความหมายรวมว่า สาระ หรือ เรื่องราว ซึ่งมีการจัดเรียงเป็นลำดับ หมวดหมู่ คำว่าสารานุกรมในภาษาอังกฤษ คือ Encyclopedia หรือ Encyclopædia ซึ่งมีที่มาจากภาษากรีก εγκύκλιος παιδεία (enkyklios paideia; "in a circle of instruction") จากคำว่า εγκύκλιος หมายถึง circuit shaped. โดย κύκλος หมายถึง circuit และ παιδεία หมายถึง instruction คำว่า Encyclopedia นี้บางครั้งก็ใช้ว่า Cyclopaedia ซึ่งให้ความหมายเหมือนกัน
วัลคีเรียโครนิเคิล (วิดีโอเกม)
วัลคีเรียโครนิเคิล ได้รับรางวัลมากมายจากสื่อวิดีโอเกมที่มีชื่อเสียงมากมาย ความสำเร็จของเกมนี้ทำให้เกิดแฟรนไชส์สื่อซึ่งรวมถึงมังงะและอนิเมะหลายเรื่อง และมีสองเกมภาคต่อได้วางจำหน่ายบนเครื่องเพลย์สเตชันพอร์เทเบิลคือ วัลคีเรียโครนิเคิล II ในปี 2010 และ วัลคีเรียโครนิเคิล III ในปี 2011 เกมภาคแยก วัลคีเรียเรโวลูชัน วางจำหน่ายวันที่ 19 มกราคม 2017 บนเพลย์สเตชัน 4 เพลย์สเตชัน วิตา และเอกซ์บอกซ์วัน และเกมที่สี่ วัลคีเรียโครนิเคิล 4 วางจำหน่ายในปี 2018 สำหรับเพลย์สเตชัน 4 เอกซ์บอกซ์วัน และไมโครซอฟท์ วินโดวส์
มิวสิกโอเอ็มเอช
มิวสิกโอเอ็มเอช (musicOMH) เป็นเว็บไซต์ของสหราชอาณาจักรที่เผยแพร่เนื้อหาบทวิจารณ์อิสระ บทความเด่น และบทสัมภาษณ์เกี่ยวกับแนวเพลงทุกแนว รวมถึงดนตรีคลาสสิก เฮฟวีเมทัล ร็อก และอาร์แอนด์บี
มิวสิกโอเอ็มเอชก่อตั้งขึ้นและเปิดใช้โดยบรรณาธิการบริหาร ไมเคิล ฮับบาร์ด เมื่อ ค.ศ. 1999
ประเทศบาร์เบโดสในโอลิมปิกฤดูร้อน 2024
ประเทศบาร์เบโดส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศเปิดตัวในโอลิมปิกฤดูร้อน 1968 นักกีฬาบาร์เบโดสได้ปรากฏตัวในโอลิมปิกฤดูร้อนทุกครั้ง ยกเว้น มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กรีฑา
ผลการแข่งขันดังนี้
ศิวสมารัก
ฉัตรปตี ศิวาจี มหาราช สมารัก หรือเรียกโดยสั้นว่า ศิวสมารัก (शिव स्मारक; Shiv Smarak) เป็นโครงการก่อสร้างอนุสรณ์สถานระลึกถึงฉัตรปตี ศิวาจี มหาราช กษัตริย์นักรบและผู้ก่อตั้งจักรวรรดิมราฐา โดยจะก่อสร้างในทะเลอาหรับนอกชายฝั่งมุมไบ รัฐมหาราษฏระ ประเทศอินเดีย โดยรูปปั้นจะหันหน้าเข้ายังชายฝั่งคีรคาวมจาวปตี ห่างไปราว 1.5 km บนเกาะที่ถมขึ้นจากหิน รูปปั้นจะมีความสูง 210 m รวมจากฐานถึงปลายยอดของดาบ โดยฐานสูง 88.8 m  แรกเริ่มวางแผนก่อสร้างรูปปั้นอยู่ที่ความสูง 192 เมตร และต่อมาเพิ่มเป็น 212 เนื่องจากรัฐบาลต้องการเพิ่มความสูงไว้แข่ขันเป็นรูปปั้นที่สูงที่สุดในโลกกับพระพุทธรูปจงหยวนต้าฝูในประเทศจีน พื้นที่ของอนุสรณ์สถานตามแผนอยู่ที่ 130000 sqm และคาดการณ์ว่าจะเสร็จในปี 2021 ด้วยมูลค่าก่อสร้างประมาณอยู่ที่ inr 38260000000
แผนโดยรวมของโครงการยังประกอบด้วยอาคารศูนย์ข้อมูลนักท่องเที่ยว, สวนอนุสรณ์, สวนอาหาร และศูนย์ประชุมที่สามารถจุปริมาณได้ 10,000 คน นอกจากนี้ยังมีพิพิธภัณฑ์, หอศิลป์, ศูนย์จัดแสดงนิทรรศการ, แอมฟิเทียรเตอร์, ลานจอดเฮลิคอปเตอร์, แบบจำลองป้อมของศิวาจี ไปจนถึงโรงพยาบาล
สถานะ
น้ำจากแม่น้ำหลายสายในรัฐและดินจากป้อมต่าง ๆ ของจักรพรรดิศิวาจีถูกรวบรวมโดยอาสาสมัครเพื่อนำมาประกอบพิธีวางศิลาฤกษ์ในวันที่ 24 ธันวาคม 2016 โดยนายกรัฐมนตรี นเรนทระ โมที
โครงการได้รับการต่อต้านและคัดค้านโดยชุมชนชาวประมงชาวโกลีซึ่งเชื่อว่าโครงการก่อสร้างจะมีผลกระทบและทำลายวิถีชีวิตของตน ในขณะที่ประธานใหญ่ของมหาราษฏระ นวนิรมาณ เสนา ราช ตัจเกราย แย้งว่างบประมาณนี้ควรนำไปใช้พัฒนาและทำนุบำรุงป้อมปราการต่าง ๆ ทั่วรัฐมหาราษฏระที่จักรพรรดิศิวาจีสร้างไว้จะเป็นการเหมาะสมกว่า
แผนเริ่มแรกตั้งใจจะใช้หินในการถมเกาะจากหินที่ได้จากการเจาะอุโมงค์รถไฟใต้ดินมุมไบสายสาม อย่างไรก็ตาม โครงการถูกเลื่อนออกไปนานและหินเหล่านี้ได้ถูกนำไปใช้งานอย่างอื่นแทนแล้ว
มันคันขาว
มันคันขาว หรือมันเลือด (, fiveleaf yam) เป็นพืชในวงศ์กลอย เป็นพืชท้องถิ่นในเอเชียและทางตะวันออกของโพลีเนเชีย เป็นไม้เลื้อย ดอกแยกเพศแยกต้น มีหัวใต้ดินแข็ง อยู่ได้นาน และมีการสะสมของลิกนิน ใช้ลำต้นเลื้อยพัน เหนียว ใบเดี่ยวรูปหัวใจ บางครั้งเกิดหัวฝอยสะสมอาหารที่ลำต้น หัวยาว อยู่ลึกในดิน กลมหรือทรงลูกแพร์ เนื้อหัวสีขาวหรือสีเหลืองส้ม บางครั้งมีจุดประสีม่วง ลำต้นเลื้อยพันไปทางซ้าย ส่วนล่างมีหนามปกคลุม มีขนสีแดงสนิมคลุมก้านใบ ช่อดอกมีขนละเอียดสีแดงปกคลุม ผลสีดำมีปีกและมีขนปกคลุม
สายพันธุ์
มันคันขาวกระจายพันธุ์เริ่มจากตอนเหนือของอินเดีย ตอนใต้ของจีนและทั้งเอเชียตะวันออกเฉียงใต้ มีความแตกต่างกันเป็นหลายพันธุ์ดังนี้
การใช้ประโยชน์
หัวใช้รับประทานเป็นอาหาร ต้นที่เป็นสายพันธุ์ป่ามักมีกลิ่นและรสที่ไม่น่ารับประทานส่วนหัวรับประทานได้ เนื้อหัวมีสารสีม่วงกระจายเป็นหย่อม ต้มสุกแล้วเนื้อร่วนซุย เนื้อออกสีม่วง
อิซนิค
อิซนิค เดิมชื่อ ไนเซีย (İznik, ชื่อเดิม: Νίκαια หรือ Nicaea) เป็นเมืองในประเทศตุรกี ที่เป็นที่รู้จักกันดีจากการเป็นสถานที่จัดการสังคายนาไนเซียครั้งที่หนึ่งและครั้งที่สอง ซึ่งเป็นสภาสังคายนาสากลครั้งแรกและครั้งที่เจ็ดในประวัติศาสตร์ศาสนาคริสต์ และเป็นเมืองหลวงของจักรวรรดิไนเซีย นอกจากนั้นก็ยังเป็นเมืองหลวงชั่วคราวของจักรวรรดิไบแซนไทน์ ระหว่างปี ค.ศ.1204 และ ค.ศ. 1261 หลังจากสงครามครูเสดครั้งที่ 4 ในปี ค.ศ.1204 จนกระทั่งยึดคอนสแตนติโนเปิลคืนได้จากไบแซนไทน์ในปี ค.ศ. 1261
ตะไบเล็บ
ตะไบเล็บ เป็นเครื่องมือสำหรับฝนและตกแต่งรูปร่างของเล็บ มักใช้ในการทำเล็บหลังจากถูกตัดด้วยกรรไกรตัดเล็บเสร็จแล้ว ตะไบเล็บอาจผลิตจากโลหะเปล่าๆ หรือเคลือบด้วยผงคอรันดัม (ไพลิน), แผ่นขัดเล็บ (emery board), เซรามิก, หรือแก้ว
แผ่นขัดเล็บ
แผ่นขัดเล็บโดยปกติจะมีความหยาบน้อยกว่าตะไบเล็บโลหะ ซึ่งทำให้ต้องใช้เวลาฝนเล็บนานกว่า อย่างไรก็ตาม ตะไบเล็บทั่วไปอาจก่อให้เกิดการแพร่เชื้อ หากถูกใช้ร่วมกันมากกว่าหนึ่งคนโดยไม่มีการฆ่าเชื้อที่ดีพอ และแผ่นขัดเล็บก็มีราคาถูกกว่าตะไบเล็บโลหะ ดังนั้นแผ่นขัดเล็บจึงเป็นทางเลือกหนึ่งซึ่งสามารถใช้แล้วทิ้งได้ต่อคน
ตะไบเล็บแก้ว
ตะไบเล็บแก้วเป็นเครื่องมือที่เพิ่งเกิดขึ้นไม่นานมานี้ ตะไบเล็บแก้วมีความละเอียดมากกว่า และพื้นผิวของมันก็ไม่ทำให้เล็บเป็นเศษผงเวลาขัดดังเช่นแผ่นขัดเล็บหรือตะไบโลหะ ซึ่งทำให้ตะไบเล็บแก้วเป็นเครื่องมือที่ช่างทำเล็บต้องการ ถึงแม้ว่าจะหาซื้อยากตามร้านค้าต่างๆ
เฉิงตู
เฉิงตู หรืออ่านตามเสียงแต้จิ๋ว เชงโต๋ (Sichuanese Pinyin: Cen2-du1) เป็นนครระดับกิ่งมณฑลซึ่งเป็นเมืองหลวงของมณฑลเสฉวน เป็นหนึ่งในสามนครที่มีประชากรมากที่สุดในภาคตะวันตกของประเทศจีน โดยอีกสองแห่ง คือ ฉงชิ่งและซีอาน ในปี ค.ศ. 2014 พื้นที่เฉิงตูทั้งหมดมีประชากร 14,427,500 คน ซึ่งมากที่สุดในมณฑลเสฉวน และมีประชากรในเขตเมืองจำนวน 10,152,632 คน เฉิงตูได้รับการจัดระดับว่าเป็นนครโลกระดับเบตาบวก ตามข้อมูลของเครือข่ายวิจัยโลกาภิวัตน์และนครโลก
เฉิงตูตั้งอยู่บริเวณลุ่มแม่น้ำหมินใจกลางมณฑล ในปัจจุบันเป็นทั้งศูนย์กลางด้านการเมือง การทหาร และด้านการศึกษาของภูมิภาคตะวันตกเฉียงใต้ คำว่าเฉิงตูมีความหมายว่า ค่อย ๆ กลายเป็นเมือง เนื่องจากย้อนไปเมื่อราว 2,000 ปีที่แล้ว ในสมัยจิ๋นซีฮ่องเต้ ได้มีการจัดการชลประทานขึ้น เพื่อแก้ไขปัญหาน้ำท่วมที่เกิดเป็นประจำทุกปี เมื่อแก้ไขปัญหาน้ำท่วมได้ ชาวนาชาวไร่เพาะปลูกได้ดี ชีวิตความเป็นอยู่ดีขึ้น คนจึงเริ่มอพยพมาที่เมืองนี้มากขึ้นเรื่อย ๆ จึงได้ชื่อว่าเฉิงตู
พังผืดของปอด
พังผืดของปอด (pulmonary fibrosis) คือภาวะที่เนื้อปอดกลายเป็นพังผืดหรือแผลเป็น ผู้ป่วยอาจมีอาการหายใจลำบาก ไอแห้ง อ่อนเพลีย น้ำหนักลด และเล็บปุ้มได้ ภาวะแทรกซ้อนที่อาจพบได้ เช่น ความดันเลือดในปอดสูง การหายใจล้มเหลว ปอดรั่ว หรือมะเร็งปอด เป็นต้น
สาเหตุอาจเกิดจากมลพิษ ยาบางชนิด โรคเนื้อเยื่อเกี่ยวพัน การติดเชื้อ โรคของเนื้อปอด เป็นต้น สาเหตุที่พบบ่อยที่สุดคือพังผืดของปอดที่ไม่ทราบสาเหตุ ซึ่งเป็นโรคของเนื้อปอดที่ยังไม่ทราบสาเหตุ การวินิจฉัยอาจทำโดยวินิจฉัยจากอาการ จากการถ่ายภาพรังสี การตัดชิ้นเนื้อปอด และการตรวจสมรรถภาพปอด
โรคนี้ยังไม่มีวิธีรักษาให้หายขาด และการรักษาโดยทั่วไปก็ยังทำได้จำกัด มักเน้นการรักษาไปที่การบรรเทาอาการ เช่น การรักษาด้วยการให้ออกซิเจน การทำกายภาพบำบัดของปอด เป็นต้น ยาบางชนิดอาจช่วยชะลอการเกิดแผลเป็นได้ บางครั้งอาจต้องผ่าตัดปลูกถ่ายปอด ทั่วโลกมีผู้ป่วยภาวะนี้กว่า 5 ล้านคน อายุคาดเฉลี่ยโดยทั่วไปแล้วไม่เกิน 5 ปี
อี ยง-แด
อี ยง-แด (Lee Yong-dae; 이용대) เป็นนักกีฬาแบดมินตันชายทีมชาติเกาหลีใต้ เกิดเมื่อ 11 กันยายน พ.ศ. 2531 ปัจจุบันเล่นประเภทชายคู่โดยจับคู่กับ คิมกีจุง และประเภทคู่ผสมคู่กับ อีโซฮี
ฉันเป็นศิษย์จอมปราชญ์จริง ๆ นะ
ฉันเป็นศิษย์จอมปราชญ์จริง ๆ นะ เป็นซีรีส์ไลต์โนเวลญี่ปุ่น เขียนโดยฮิโรตสึงุ ริวเซ็น วาดภาพประกอบโดยฟูจิโจโกะ เริ่มเผยแพร่ในฐานะนิยายออนไลน์บนเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ในเดือนเมษายน พ.ศ. 2555 ต่อมาสำนักพิมพ์ Micro Magazine ได้ลิขสิทธิ์ตีพิมพ์เป็นหนังสือ เริ่มจำหน่ายในเดือนมิถุนายน พ.ศ. 2557 โดยเป็นหนังสือในเครือ GC Novels ปัจจบันวางจำหน่ายถึงเล่มที่ 14 เมื่อเดือนพฤศจิกายน พ.ศ. 2563 ไลต์โนเวลมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นมังงะ วาดภาพโดย Dicca Suemitsu เริ่มเผยแพร่ออนไลน์ผ่านเว็บไซต์ Comic Ride ของสำนักพิมพ์ Micro Magazineช เมื่อเดือนกรกฎาคม พ.ศ. 2559 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 7 เมื่อเดือนตุลาคม พ.ศ. 2563  ได้รับการดัดแปลงเป็นซีรีส์อนิเมะโทรทัศน์ สร้างโดย Studio A-Cat ออกอากาศตั้งแต่เดือนมกราคมถึงเดือนมีนาคม พ.ศ. 2565
1-เมทิลไซโคลโพรพีน
1- เมทิลไซโคลโพรพีน (1-Methylcyclopropene; C4H6) เป็นอนุพันธ์ของไซโคลโพรพีน ซึ่งมีการใช้งานเป็นสารควบคุมการเจริญเติบโตในพืช มีฤทธิ์ดูดซับเอทิลีน อยู่ในรูปก๊าซ ไม่มีสี ไม่มีกลิ่น ยับยั้งการทำงานของเอทิลีนโดยแย่งพื้นที่ในการจับกับตัวรับเอทิลีน ทำให้พืชตอบสนองต่อเอทิลีนน้อยลง และลดการสร้างเอทิลีนของพืชได้ด้วย
การใช้ประโยชน์
ในทางการเกษตร นำ 1- เมทิลไซโคลโพรพีนมาใช้ประโยชน์ในการลดการสร้างเอทิลีนในพืชเศรษฐกิจหลังการเก็บเกี่ยว เช่น หน่อไม้ฝรั่ง ทุเรียน ลดการหลุดร่วงและการเกิดโรคในลองกอง ชะลอการเปลี่ยนสีของมะเขือเทศ บร็อกโคลีและลองกอง การรมหน่อไม้ฝรั่งด้วย 1- เมทิลไซโคลโพรพีน จะช่วยชะลอการเสื่อมสภาพของหน่อไม้ฝรั่งทั้งในด้านการสูญเสียน้ำหนัก การเปลี่ยนสี ความแน่นเนื้อ และยืดอายุการวางจำหน่ายได้
โม่โกะ
โม่โกะ (မိုးကုတ်, ;, เมิ้งกุ้ด) เป็นเมืองหลักของอำเภอโม่โกะในจังหวัดปยีนอู้ลวีน ภาคมัณฑะเลย์ ประเทศพม่า ตั้งอยู่ห่างจากมัณฑะเลย์ไปทางทิศเหนือประมาณ 20 กิโลเมตร และห่างจากชเวโบไปทางทิศตะวันออกเฉียงเหนือประมาณ 148 กิโลเมตร
ประเทศเดนมาร์กในโอลิมปิก
ประเทศเดนมาร์ก เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเดนมาร์ก คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ DEN
โม่โกะ
โม่โกะมีชื่อเสียงเรื่องการผลิตและการค้าอัญมณี (โดยเฉพาะทับทิมและพลอยไพลิน) มาอย่างยาวนาน เดิมเมืองนี้อยู่ในเขตรัฐฉาน แต่ถูกทางการพม่าผนวกเข้ากับภาคมัณฑะเลย์หลังยุคอาณานิคมอังกฤษ
ประเทศเดนมาร์กในโอลิมปิก
นับตั้งแต่ประเทศเดนมาร์กส่งนักกีฬาเข้าร่วมการแข่งขันโอลิมปิกครั้งแรก นักกีฬาเดนมาร์กได้รับเหรียญรางวัลรวมทั้งหมด 195 เหรียญ โดยแบ่งเป็น 45 เหรียญทอง 75 เหรียญเงิน และ 75 เหรียญทองแดง
ชาแซม! (ภาพยนตร์)
ชาแซม! (Shazam!) คือภาพยนตร์ซูเปอร์ฮีโรสัญชาติอเมริกัน สร้างมาจากตัวละครของสำนักพิมพ์ดีซีคอมิกส์ ในชื่อเดียวกัน อำนวยการสร้างโดย นิวไลน์ซินีมา และจัดจำหน่ายโดย วอร์เนอร์บราเธอส์ เป็นภาพยนตร์ลำดับที่ 7 ของจักรวาลขยายดีซี (DC Extended Universe) กำกับโดย เดวิด เอฟ. แซนด์เบิร์ก เขียนบทโดย เฮนรี เกเดน และเขียนเรื่องโดย เกเดน ร่วมกับ ดาร์เรน เลมเกอร์ นำแสดงโดย แอชเชอร์ แอนเจิ้ล รับบทเป็น บิลลี่ แบทสัน เด็กวัยรุ่นที่มีพลังพิเศษแปลงร่างเป็น ซูเปอร์ฮีโร ในร่างผู้ใหญ่ได้ ซึ่งรับบทโดย แซคารี ลีวาย, มาร์ก สตรอง, แจ็ค ดีแลน เกรเซอร์ ร่วมกับ จิมอน ฮอนซู เป็นต้น. โดยเนื้อเรื่องจะเล่าถึง บิลลี่ แบทสัน เด็กหนุ่มที่ได้รับเลือกจากพ่อมดเฒ่า นามว่า ชาแซม ให้ดำรงตำแหน่ง แชมเปี้ยนคนใหม่ พร้อมกับพลังวิเศษ บิลลี่และเพื่อนสนิท เฟรดดี้ ต้องใช้พลังที่เขาได้รับมา หยุดยั้งแผนการชั่วร้ายของ แธดเดียส ซิวานา ให้จงได้
ชาแซม! ออกฉายในสหรัฐวันที่ 5 เมษายน ค.ศ. 2019 ภาพยนตร์ได้รับเสียงตอบรับในทางบวก โดยนักวิจารณ์ชื่นชมการกำกับของแซนด์เบิร์ก การแสดงของลีวาย แองเจิลและเกรเซอร์ รวมถึงโทนของภาพยนตร์ที่เบาและสนุกสนาน ภาพยนตร์ทำเงิน 367 ล้านดอลลาร์สหรัฐ ภาคต่อ ชาแซม! จุดเดือดเทพเจ้า (Shazam! Fury Of Gods) บอกเล่าเรื่องราวไม่กี่ปีหลังเหตุการณ์ในภาพยนตร์ ออกฉายในสหรัฐ 17 มีนาคม ค.ศ. 2023
นางสาวไทย 2562
นางสาวไทย 2562 เป็นการประกวดนางสาวไทย จัดมาทั้งหมด 86 ปี ครั้งที่ 51 หลังจากที่ได้มีการงดจัดประกวดเป็นเวลา 2 ปี และเป็นปีแรกที่ดำเนินการจัดการประกวดโดย บริษัท ทีดับเบิลยู เพเจ้นส์ จำกัด โดย ธนวัฒน์ วันสม และณัฐกาญจน์ เสนเนียม (เดิม) ก่อนจะมีการเปลี่ยนมือผู้จัดการประกวดเป็น อดิศร สุดดี ผู้อำนวยการ กองประกวดนางสาวเชียงใหม่ โดยได้รับสิทธิ์การจัดประกวดนางสาวไทยจากบริษัท นาการา จำกัด ซึ่งเป็นบริษัทอันได้รับลิขสิทธิ์นางสาวไทยจากสมาคมนักเรียนเก่าวชิราวุธวิทยาลัย ในพระบรมราชูปถัมภ์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562–2566) โดยจัดประกวดรอบตัดสินในวันที่ 26 กันยายน 2562 ณ โรงละครอักษรา คิง เพาเวอร์ คอมเพล็กซ์ ซึ่งในช่วงสุดท้ายของการประกวด ธนพร ศรีวิราช นางสาวไทย 2559 และอมรา อัศวนนท์ รองนางสาวไทย 2496 เป็นผู้สวมมงกุฏให้กับ สิรีธร ลีห์อร่ามวัฒน์ เป็นนางสาวไทยคนใหม่ และปีนี้ผู้ที่ได้รับตำแหน่งนางสาวไทยจะได้เป็นตัวแทนประเทศไทยในการประกวดนางงามนานาชาติ 2019 ที่ประเทศญี่ปุ่น
การประกวดครั้งนี้มีการเปลี่ยนรูปแบบใหม่ ซึ่งจะมีการทำกิจกรรมการเก็บตัวการประกวด ณ จังหวัดเชียงราย โดยใช้รูปแบบการคัดเลือกตัวแทนจากทั้ง 77 จังหวัดเข้าสู่รอบภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 10 คนรวม 40 คน เข้าสู่การประกวดนางสาวไทย และปีนี้นางสาวไทยจะไม่มีตำแหน่งรองชนะเลิศอันดับ 1 หรือ 2 แต่จะมีตำแหน่งรองชนะเลิศประจำภูมิภาค ซึ่งจะเป็นตำแหน่งที่ทำหน้าที่ทูตวัฒนธรรม ทูตการท่องเที่ยว และทูตพาณิชย์ ตลอดจนกิจกรรมเพื่อสังคมต่างๆ ในแต่ละภูมิภาค
ลำดับ
การประกวดครั้งนี้มีการเปลี่ยนรูปแบบใหม่ โดยคัดเลือกจากผู้เข้าประกวดตัวแทนภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 5 คน เข้าสู่การประกวดนางสาวไทย รอบ 20 คนสุดท้าย และ คัดภูมิภาคละ 2 คน เข้าสู่การประกวดรอบ 8 คนสุดท้าย และในรอบสุดท้าย คัดเลือกรองนางสาวไทยทั้ง 4 ลำดับ จากตัวแทนภูมิภาค ภูมิภาคละ 1 คน และผู้ชนะเลิศ นางสาวไทย 2562
ผู้เข้าประกวด
ผู้เข้าประกวด 39 คนสุดท้ายได้รับการยืนยัน
การคัดเลือกตัวแทนรอบภูมิภาค
การประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัดเข้าสู่รอบภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 10 คนรวม 40 คน เข้าสู่การประกวดนางสาวไทย
ตำบลสามร้อยยอด
ตำบลสามร้อยยอด เป็นหนึ่งในห้าตำบลของอำเภอสามร้อยยอด จังหวัดประจวบคีรีขันธ์ เป็นที่ตั้งของพระที่นั่งคูหาคฤหาสน์ซึ่งเป็นตราประจำจังหวัดประจวบคีรีขันธ์ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างไว้เมื่อ พ.ศ. 2433 และอีกทั้งมีพื้นที่อยู่ในอุทยานแห่งชาติเขาสามร้อยยอด จัดเป็นอุทยานแห่งชาติประเภทชายฝั่งผสมผสานหมู่เกาะในทะเลแห่งแรกของไทย เป็นระบบนิเวศพื้นที่ชุ่มน้ำขนาดใหญ่แห่งหนึ่งในประเทศไทย และรับการประกาศให้เป็นพื้นที่ชุ่มน้ำที่มีความสำคัญระดับนานาชาติอนุสัญญาแรมซาร์ เมื่อวันที่ 14 มกราคม 2551 เป็นพื้นที่ชุ่มน้ำระดับประเทศอันดับที่ 11 และเป็นพื้นที่ชุ่มน้ำระดับโลกแรมซาร์ลำดับที่ 1,374
ที่ตั้งและอาณาเขต
ตำบลสามร้อยยอดมีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนภูมิภาค
ตำบลสามร้อยยอดแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น
ท้องที่ตำบลสามร้อยยอดมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสามร้อยยอด ครอบคลุมพื้นที่ตำบลสามร้อยยอดทั้งหมด ซึ่งเป็นสภาตำบลสามร้อยยอดที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสามร้อยยอดใน พ.ศ. 2539
ประชากร
พื้นที่ตำบลสามร้อยยอดประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 7,791 คน แบ่งเป็นชาย 3,810 คน หญิง 3,981 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 5 ตำบลในอำเภอสามร้อยยอด
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
เดือนเต็มดวง ณ เชียงใหม่
ผู้ช่วยศาสตราจารย์ ร้อยเอกหญิง เดือนเต็มดวง ณ เชียงใหม่ อดีตอาจารย์ประจำคณะเศรษฐศาสตร์ มหาวิทยาลัยเชียงใหม่ อดีตที่ปรึกษาผู้ว่าราชการกรุงเทพมหานคร อดีตนายกเทศมนตรีนครเชียงใหม่ และอดีตคณะทำงานของพรรคประชาธิปัตย์ เป็นบุตรสาวของเจ้าธวัชวงศ์ ณ เชียงใหม่ และเป็นหลานสาวของเจ้าไชยสุริวงศ์ ณ เชียงใหม่
ประวัติ
เดือนเต็มดวง ณ เชียงใหม่ เกิดเมื่อ 17 ธันวาคม พ.ศ. 2514 ที่อำเภอเมือง จังหวัดเชียงใหม่ เป็นบุตรสาวของ เจ้าธวัชวงศ์ ณ เชียงใหม่ และ กิ่งกาญจน์ ณ เชียงใหม่ (สกุลเดิม โกไศยกานนท์) เป็นหลานของ เจ้าไชยสุริวงศ์ ณ เชียงใหม่ คหบดีเจ้าของธุรกิจโรงภาพยนตร์แห่งแรกในเชียงใหม่ และมีศักดิ์เป็นลูกพี่ลูกน้องกับ ทักษิณ ชินวัตรและยิ่งลักษณ์ ชินวัตร
การศึกษา
ร.อ.หญิง ดร.เดือนเต็มดวง สำเร็จการศึกษามัธยมศึกษาตอนต้น จาก โรงเรียนเรยีนาเชลีวิทยาลัย จังหวัดเชียงใหม่ ชั้นมัธยมศึกษาตอนปลาย จาก โรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีจาก คณะเศรษฐศาสตร์ มหาวิทยาลัยเชียงใหม่ และสำเร็จการศึกษาระดับปริญญาโทและปริญญาเอกทางด้านเศรษฐศาสตร์ สาขาการค้าระหว่างประเทศ จากมหาวิทยาลัยแคลิฟอร์เนีย เออร์ไวน์ สหรัฐอเมริกา
การทำงาน
ร.อ.หญิง ดร.เดือนเต็มดวง เริ่มทำงานเป็นอาจารย์กองวิชาการกฎหมายและสังคมศาสตร์ สาขาวิชาเศรษฐศาสตร์ โรงเรียนนายร้อยพระจุลจอมเกล้า และเป็นอาจารย์พิเศษและอาจารย์ที่ปรึกษางานวิจัยหลักสูตรปริญญาโททางทหารส่วนบัณฑิตศึกษา โรงเรียนเสนาธิการทหารบก และได้รับแต่งตั้งให้ปฏิบัติหน้าที่ผู้ช่วยโฆษกกองทัพบก
ต่อมาเป็นอาจารย์ประจำคณะเศรษฐศาสตร์ มหาวิทยาลัยเชียงใหม่ และปัจจุบันเป็นอาจารย์ประจำคณะบริหารธุรกิจ ภาควิชาเศรษฐศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
งานการเมือง
ร.อ.หญิง ดร.เดือนเต็มดวง เริ่มเข้าสู่งานการเมือง โดยสมัครรับเลือกตั้งในปี พ.ศ. 2544 เขตเลือกตั้งที่ 3 จังหวัดเชียงใหม่ สังกัดพรรคความหวังใหม่ ตามบิดาและมารดา แต่ไม่ได้รับการเลือกตั้ง ได้เพียงอันดับที่ 3 ด้วยคะแนน 14,920 คะแนน แพ้ให้กับนายบุญทรง เตริยาภิรมย์ (พรรคไทยรักไทย) และนางบุศรา โพธิสุข (พรรคประชาธิปัตย์) ต่อมาในปี พ.ศ. 2545 จึงได้ย้ายมาสังกัดพรรคไทยรักไทย พร้อมกับบิดา-มารดา แต่เมื่อปี พ.ศ. 2547 จึงได้แยกเส้นทางการเมืองกับบิดา-มารดา ไปสังกัดพรรคประชาธิปัตย์ ด้านนางกิ่งกาญจน์ (มารดา) ย้ายไปสังกัดพรรคเพื่อแผ่นดิน
ในการเลือกตั้งเมื่อปี พ.ศ. 2548 ร.อ.หญิง ดร.เดือนเต็มดวง ได้ลงสมัคร ส.ส. ในสังกัดพรรคประชาธิปัตย์ ในพื้นที่อำเภอเมืองเชียงใหม่ จังหวัดเชียงใหม่ โดยต้องพบกับคู่แข่งขันจากพรรคไทยรักไทยคือ ปกรณ์ บูรณุปกรณ์ แม้จะไม่ได้รับการเลือกตั้ง แต่หลังจากนั้น ร.อ.หญิง ดร.เดือนเต็มดวง ได้ถูกแต่งตั้งให้เป็นรองโฆษกพรรคประชาธิปัตย์
การเลือกตั้งนายกเทศมนตรีเทศบาลนครเชียงใหม่
ในปี พ.ศ. 2550 ร.อ.หญิง ดร.เดือนเต็มดวง ได้ลาออกจากพรรคประชาธิปัตย์ เพื่อลงสมัครรับเลือกตั้งนายกเทศมนตรีนครเชียงใหม่ ซึ่งก่อนการเลือกตั้ง ร.อ.หญิง ดร.เดือนเต็มดวง ถูกคู่แข่งคือ นายบุญเลิศ บูรณุปกรณ์ ซึ่งเป็นอดีตนายกเทศมนตรี ร้องคัดค้านว่าขาดคุณสมบัติ
คณะกรรมการการเลือกตั้งจังหวัดเชียงใหม่ ซึ่งแต่งตั้งมาตั้งแต่คณะกรรมการการเลือกตั้ง (กกต.) ได้มีมติตัดสิทธิในการลงสมัครรับเลือกตั้งตามคำร้องคัดค้าน และคู่แข่งขันซึ่งยังมีอำนาจอยู่ในเทศบาลนครเชียงใหม่ถึงกับจะส่งเจ้าหน้าที่เทศกิจออกรื้อถอนป้ายรณรงค์หาเสียงของ ร.อ.หญิง ดร.เดือนเต็มดวง ที่ติดตั้งอยู่ในเขตเทศบาลนครเชียงใหม่ทั้งหมด
ร.อ.หญิง ดร.เดือนเต็มดวง ร้องคัดค้านความเห็นของ กกต. จังหวัดมายัง กกต. กลาง ที่กรุงเทพมหานคร จนก่อนวันเลือกตั้งเมื่อวันอาทิตย์ที่ 24 มิถุนายน พ.ศ. 2550 เพียงไม่กี่วัน กกต.เชื่อตามพยานหลักฐานและยืนตามความเห็นของคณะกรรมการการเลือกตั้งจังหวัดเชียงใหม่
ร.อ.หญิง ดร.เดือนเต็มดวง ฟ้องคดีนี้ต่อศาลปกครองจังหวัดเชียงใหม่ พร้อมยื่นคำร้องขอให้ศาลปกครองไต่สวนคำร้องโดยเหตุฉุกเฉิน เพื่อคุ้มครองชั่วคราวให้คงชื่อและหมายเลขผู้สมัครของตัวเองเพื่อรับการเลือกตั้ง
ศาลปกครองจังหวัดเชียงใหม่มีคำสั่งให้ไต่สวนคำร้องฉุกเฉิน แล้วมีคำสั่งให้จัดการเลือกตั้งนายกเทศมนตรีเทศบาลนครเชียงใหม่ โดยคงสิทธิ ร.อ.หญิง ดร.เดือนเต็มดวง เป็นผู้สมัครรับเลือกตั้งเพื่อให้ชาวเทศบาลนครเชียงใหม่พิจารณาลงบัตรเลือกตั้ง ผลการนับคะแนน ร.อ.หญิง ดร.เดือนเต็มดวง สามารถชนะคู่แข่งขันสำคัญคือ อดีตนายกเทศมนตรีในตระกูลบูรณุปกรณ์ไปในที่สุดด้วยคะแนนที่ค่อนข้างทิ้งห่าง
การพ้นจากตำแหน่ง
เมื่อวันที่ 3 เมษายน พ.ศ. 2552 ศาลปกครองจังหวัดเชียงใหม่ ได้มีคำพิพากษายกคำฟ้องเรื่องขาดคุณสมบัติ ทำให้ ร.อ.หญิง ดร.เดือนเต็มดวง ต้องพ้นจากตำแหน่งนายกเทศมนตรีนครเชียงใหม่ทันที แต่ ร.อ.หญิง ดร.เดือนเต็มดวง ได้ยื่นต่อศาลปกครองสูงสุด ให้วินิจฉัยขาดคุณสมบัติ โดยยังคงปฏิบัติหน้าที่ในตำแหน่งรักษาการ
ร.อ.หญิง ดร.เดือนเต็มดวง ประกาศลาออกจากตำแหน่งเมื่อวันที่ 24 มิถุนายน 2552 หลังศาลปกครองสูงสุด ได้มีคำวินิจฉัยเรื่องการขาดคุณสมบัติ  และคณะกรรมการกฤษฎีกาชี้ว่า พ้นจากตำแหน่งนับตั้งแต่วันที่ได้รับเลือกตั้ง แต่ให้มีผลตั้งแต่วันที่ 3 เมษายน 2552
การเลือกตั้งนายกเทศมนตรีเทศบาลนครเชียงใหม่ สมัยที่ 2
ในการเลือกตั้งนายกเทศมนตรีเทศบาลนครเชียงใหม่ วันที่ 4 ตุลาคม พ.ศ. 2552 ร.อ.หญิง ดร.เดือนเต็มดวง สมัครรับเลือกตั้งได้รับหมายเลข 1 และจัดทำเว็บไซต์ส่วนตัวเพื่อประชาสัมพันธ์ข่าวสารไว้ที่ www.drpang.org แต่ได้รับคะแนนเป็นลำดับที่ 3 ต่อมาจึงเข้ารับตำแหน่งโฆษกและที่ปรึกษาของกรุงเทพมหานคร
การเลือกตั้ง ส.ส. 2554
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ร.อ.หญิง ดร.เดือนเต็มดวง ลงสมัครรับเลือกตั้งในเขตเลือกตั้งที่ 7 จังหวัดเชียงใหม่ สังกัดพรรคประชาธิปัตย์ แข่งขันกับนายบุญทรง เตริยาภิรมย์ จากพรรคเพื่อไทย แต่ไม่ได้รับเลือกตั้ง
หลังจากนั้นเธอได้รับหน้าที่เป็นพิธีกรรายการโทรทัศน์ดาวเทียม ช่องบลูสกายแชนแนล
ที่ปรึกษาผู้ว่าราชการกรุงเทพมหานคร
ร.อ.หญิง ดร.เดือนเต็มดวง ได้รับแต่งตั้งเป็นคณะทำงานที่ปรึกษาผู้ว่าราชการกรุงเทพมหานคร (หม่อมราชวงศ์สุขุมพันธุ์ บริพัตร) เป็นวาระที่ 2 ในเดือนมีนาคม พ.ศ. 2556 จนกระทั่งพ้นจากตำแหน่ง ในเดือนตุลาคม พ.ศ. 2559 จากนั้นเมื่อนางกิ่งกาญจน์ได้ย้ายมาสังกัดพรรคพลังประชารัฐ ร.อ.หญิง ดร.เดือนเต็มดวง จึงย้ายมาสังกัดพลังประชารัฐตามผู้เป็นมารดา
การเลือกตั้ง พ.ศ. 2562
เดือนเต็มดวง ณ เชียงใหม่ ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง ภายหลังการเลือกตั้งจึงได้หันไปทำงานเป็นอาจารย์ประจำสถาบันเทคโนโลยีพระจอมเกล้าเจ้าคุณทหารลาดกระบัง
ต่อมาในปี 2565 เธอได้เข้าร่วมกิจกรรมกับพรรคกล้า นำโดย กรณ์ จาติกวณิช โดยได้รับหน้าที่เป็นคณะกรรมการเศรษฐกิจของพรรค ดูแลด้านเศรษฐกิจท่องเที่ยว
การเลือกตั้ง พ.ศ. 2566
เดือนเต็มดวง ได้ย้ายไปร่วมงานกับพรรครวมไทยสร้างชาติ พร้อมกับนางกิ่งกาญจน์ ณ เชียงใหม่ และได้สมัครรับเลือกตั้ง ส.ส. แบบแบ่งเขตของจังหวัดเชียงใหม่ เขต 5 แต่ไม่ได้รับการเลือกตั้ง
โยชิ
โยชิ (Yoshi;ヨッシー (Yosshī) บางครั้งก็ระบุว่าโยชิสีเขียว) เป็น 1 ในฮีโร่ของเกมมาริโอและเป็นพันธมิตรกับมาริโอกับลุยจิ เขาเป็น 1 ใน กลุ่มโยชิ ตอนมาริโอและลุยจิยังเป็นทารกเขาช่วยปกป้องทั้งสองจาก คาเมคคุปปะนักเวทย์ ให้ปลอดภัย
แนวคิดในการออกแบบ
ชิเงะรุ มิยะโมะโตะได้เริ่มสัมภาษณ์เกี่ยวกับที่เขาต้องการมาริโอขี่สัตว์ที่เป็นสหายหลังจากความสำเร็จเกี่ยวกับเกมซูเปอร์มาริโอบราเธอร์ส ข้อจำกัดในแฟมิคอมเก็บความเป็นไปได้แต่ด้วยการพัฒนาซูเปอร์แฟมิคอมแล้วคู่หูสัตว์ของมาริโอก็โดนสร้างขึ้น โยชิโดนสร้างโดยชิเงะฟุมิ ฮิโนะนักออกแบบกราฟิก โยชิ ชิเงะฟุมิ ฮิโนะเอามาจากตัวละครในนินเทนโด ทามากอน มาจากเกมเดวิลเวิลด์ซึ่งลักษณะคล้ายๆโยชิ ทามากอนเป็นกิ้งก่าสีเขียวฟักออกมาจากไข่และสามารถกินศัตรูด้วยปากของเขาได้แล้วทำเสียงดังเมื่อมันฟักเหมือนที่โยชิทำในเกมซูเปอร์มาริโอเวิลด์นอกจากนี้ตามด้วยทาเคชิ เทสึกะในหนังสือ"ประวัติซูเปอร์มาริโอในปี 1985-2010" แต่เดิมโยชิจะเป็นคุปปะและอานของโยชิควรจะเป็นกระดอง การออกแบบโยชิโดนเปลี่ยนแปลงและปรับแต่งระหว่างเกมมีมากกว่ากระบวนการของยุคซูเปอร์แฟมิคอมและยุคของนินเทนโด 64 ในการปรากฏตัวครั้งแรกของมัน โยชิคอยาว แขนเล็ก โยชิเตี้ยและอ้วนกว่าด้วยแขนที่ยาวกว่าและมือที่เหมือนกว่ามนุษย์ ในเกมโยชิ สตอรี่ โยชิโดนเติมวัดส่วนที่ตรงกว่านี้ และการออกแบบเกมโยชิ สตอรี่เหมือนกับการออกแบบทั่วไปโยชิที่ใช้ตั้งแต่ที่เคยเป็นมา
ซูเปอร์มาริโอเวิลด์
ในภาคซูเปอร์มาริโอเวิลด์โยชิปรากฏตัวแค่สี่สี สีเขียว สีแดง สีฟ้า และ สีเหลือง ด้วยเวทมนตร์ของบาวเซอร์ทำให้โยชิ ทั้งหมดยกเว้น โยชิสีเขียว และไข่เหล่านั้นโดนส่งไปให้คุปปะลิงส์เพื่อดูแลไข่ไม่ให้โดนชิงไปและเมื่อโยชิสีเขียวจะไปช่วยพวกเพื่อนๆของเขาแต่เขาโดนกับดักทำให้เขาเข้าไปในกล่องในเกาะโยชิ ในที่สุดมาริโอและลุยจิก็ปล่อยให้เขาเป็นอิสระโยชิสีเขียวได้เตือนพวกเขาว่าในเกาะโยชิอันตราย และทั้งสามก็ไปช่วยเพื่อนของโยชิและเจ้าหญิงพีชไปด้วยกัน โยชิสามารถใช้ลิ้นของเขากินศัตรูเกือบทุกตัวในเกมรวมไปถึงโยชิสามารถกินศัตรูที่มาริโอและลุยจิไม่สามารถล้มได้ ถ้าศัตรูโจมตีเขา เขาจะวิ่งหนีทิ้งมาริโอและลุยจิแต่ก็สามารถกลับไปขี่ได้อีกครั้งเมื่อมาริโอและลุยจิตามมันมันก็จะหยุดวิ่งและจะสามารถขี่ได้อย่างเดิม ในเกมโยชิไม่สามารถเข้าบ้านผีสิงได้ (ยกเว้นเรือผีสิง) ปราสาทของคุปปะลิงส์ และปราสาทของบาวเซอร์เพียงได้แค่รออยู่ข้างนอกรอมาริโอและลุยจิกลับมา โยชิสามารถกินกระดองของคุปปะได้เมื่อกินจะไม่สามารถกลืนได้แต่จะสามารถปล่อยมาอีกครั้งเป็นพลัง กินกระดองคุปปะสีแดงแล้วสามารถพ่นไฟ กินกระดองของคุปปะสีฟ้าแล้วสามารถบินได้ ยกเว้นกระดองของคุปปะสีเขียวซึ่งไม่ได้พลังอะไร
ซูเปอร์มาริโอ 64
โยชิไม่ได้มีบทอะไรมากแต่ได้แค่ยืนรอบนหลังคาปราสาทของเจ้าหญิงพีชจนกว่ามาริโอจะมาหา ซึ่งกว่าจะพบโยชิได้ต้องเก็บดาวให้ครบ 120 ดวง และสำเร็จในแต่ละด่านต่างๆให้หมดแล้วปืนใหญ่ที่โดนปิดอยู่จะโดนเปิดแล้วมาริโอสามารถนั่งปืนใหญ่ไปถึงหลังคาของปราสาทได้
ซูเปอร์มาริโอบราเธอร์ส: ดีลักซ์
ในปี1999ได้ทำการทำเกมซูเปอร์มาริโอบราเธอร์สใหม่กลายเป็นซูเปอร์มาริโอบราเธอร์ส: ดีลักซ์ผู้เล่นสามารถหาไข่โยชิได้ที่ด่านท้าทาย ถ้าได้มันแล้วเก็บจนถึงจบเกม ไข่จะฟักออกมาเป็นโยชิ
ซูเปอร์มาริโอซันไชน์
โยชิเล่นบทในเกมซูเปอร์มาริโอซันไชน์เป็นสัตว์ขี่ของมาริโอดีพอๆกับเป็นกุญแจหาสางความสว่าง (Shine sprite) ปกติโยชิจะมีสามสีในเกมขึ้นอยู่กับเข้ากินอะไร: สีส้ม, สีชมพู, สีม่วง เพื่อให้ได้โยชิมาริโอต้องหาไข่โยชิแและให้ผลไม้ที่มันอยากกินแล้วโยชิจะฟักและมาริโอจะขี่มันได้ โยชิจะมีความสามารถคือถ่มน้ำลายเป็นน้ำผลไม้ได้ (ความสามารถนี้จะแทนที่ฟังก์ชันของ F.L.U.D.D)นั่นมีผลต่อศัตรูในวิธีการที่แตกต่างกันไป และขึ้นอยู่กับว่าโยชิสีอะไร น้ำส้มสามารถเปลี่ยนศัตรูเป็นบล็อกสีส้ม นั่นคงจะหายไปในช่วงเวลาอันสั้น น้ำสีม่วงและน้ำสีชมพูนั่นจะทำให้บล็อกที่สีตรงกันแต่เคลื่อนไหวเป็นแนวตั้งหรือแนวนอน ขึ้นอยู่กับสี เข้าสามารถทำลายพื้นที่แรงโน้มถ่วงได้ ที่ F.L.U.D.D ไม่สามารถทำได้ โยชิไม่สามารถว่ายน้ำได้ ดังนั้นเมื่อมาริโอกระโดดบนน้ำลึก โยชิจะสลายและหายไป แต่เขาก็จะกลับมาอีกครั้งในไข่อันใดอันหนึ่ง ที่มาริโอเจอ ยกเว้นน้ำตื้นโยชิจะไม่สลายเมื่อกระโดดลงไปเพราะว่าขาของโยชิไปแตะบนพื้นได้
เกี่ยวกับตัวละคร
โยชิ เป็นไดโนเสาร์ที่อยู่อย่างสงบเงียบในป่าลึก แต่วันหนึ่ง ร่างของเด็กกลับตกลงมาบนหลัง พวกมันจึงปรึกษากันกับเพื่อนๆ และตกลงว่าจะนำเด็กคนนี้ไปส่งคืนที่เจ้าของ เด็กคนนั้นก็คือมาริโอตอนแรกเกิดนี่เอง ด้วยชะตากรรมที่เหมือนถูกผูกให้เป็นอะไรกันแต่แรก บาวเซอร์(เมื่อตอนยังเด็ก) ก็มีคำสั่งให้จัดการเด็กคนนี้ซะ เพราะมีคำทำนายของคาเมคพ่อมดที่คอยดูแลเลี้ยงดูบาวเซอร์มาตลอด โดยบอกว่าเด็กคนนี้(มาริโอ)จะเป็นศัตรูของตนในอนาคต โยชิปรากฏตัวครั้งแรกในเกม ซูเปอร์มาริโอเวิลด์
ชื่อจริงของโยชิ
ชื่อจริงของโยชิคือที โยชิซอร์มังชะคุปปะส์ (T. Yoshisaur Munchakoopas)ซึ่งโดนเปิดเผยโดยเบลค ฮาริสผู้เขียนหนังสือคอนโซลวอลซึ่งมีเนื้อหาเกี่ยวกับประวัติศาสตร์การต่อสู้กันระหว่าง นินเท็นโด และ เซก้า สองบริษัทเกมยักษ์ใหญ่ในช่วงยุค 90 ซึ่งปัจจุบันยังไม่มีการเปิดเผยของTที่อยู่ในชื่อจริงโยชิ
โยชิไม่ใช่ตัวละครเดียวในเรื่อง
โยชิมีหลายตัวมีหลายสีแต่โยชิที่เด่นที่สุดคือ "โยชิสีเขียว" ดังนั้นโยชิที่โดนเรียกกันมักจะเป็นสีเขียว
ภาษามองโกเลีย
ภาษามองโกเลีย เป็นภาษาทางการของประเทศมองโกเลีย และเป็นภาษาหลักของชาวมองโกเลียส่วนใหญ่ ซึ่งผู้พูดส่วนใหญ่จะพูดสำเนียงฮัลฮ์ (Халх) เป็นมาตรฐานนอกจากนี้ ภาษามองโกเลียก็พูดในพื้นที่รอบนอกในบางมณฑลของสาธารณรัฐประชาชนจีนและสหพันธรัฐรัสเซีย ภาษามองโกเลีย เป็นภาษารูปคำติดต่อคล้ายภาษาตุรกีหรือภาษาฟินแลนด์ มีการเติมปัจจัยที่รากศัพท์ ภาษามองโกเลียมีเพียงสรรพนามบุรุษที่หนึ่งและสอง แต่ไม่มีบุรุษที่สาม แต่ใช้สรรพนามชี้เฉพาะ เช่น นี่ (энэ) นั่น (тэр) นี่ทั้งหลาย (эд нар) และนั่นทั้งหลาย (ted nar) แทน
การแพร่กระจายทางภูมิศาสตร์
ภาษามองโกเลียเป็นภาษาประจำชาติของประเทศมองโกเลีย มีผู้พูดราว 2.5 ล้านคน และยังเป็นภาษาราชการในเขตปกครองตนเองมองโกเลียในในประเทศจีนที่มีผู้พูดประมาณ 2.7 ล้านคนหรือมากกว่า ยึดสำเนียงชาฮาร์เป็นมาตรฐาน แต่จำนวนผู้พูดภาษานี้ที่แน่นอนในจีนประเมินได้ยาก นอกจากนี้แล้วมีผู้พูดภาษามองโกเลียสำเนียงต่างๆในมณฑลเหลียวหนิง มณฑลจี๋หลิน และมณฑลเฮย์หลงเจียงในบริเวณที่ติดต่อกับมองโกเลียในด้วย
การจัดจำแนกและสำเนียง
ภาษามองโกเลียจัดเป็นภาษาในกลุ่มภาษามองโกล ซึ่งสมาชิกในกลุ่มนี้รวมทั้งภาษามองโกลคามนิกันและภาษาดากูร์ ที่ใช้พูดทางตะวันออกของมองโกเลียและในซินเจียงอุยกูร์ ภาษาชิรายูกูร์ ภาษาบอนัน ภาษาต้งเซี่ยง ภาษามองเกอร์ และภาษากังเจีย ที่ใช้พูดในบริเวณชิงไห่และกานซู และอาจรวมถึงภาษาโมโฆลที่เป็นภาษาตายไปแล้วในอัฟกานิสถาน  เส้นแบ่งระหว่างการเป็นสำเนียงและเป็นภาษาเอกเทศภายในกลุ่มภาษามองโกลยังเป็นที่โต้เถียงกัน
สำเนียงฮัลฮ์ถือเป็นสำเนียงมาตรฐานของภาษามองโกเลีย แต่การกำหนดสำเนียงย่อยยังมีความเห็นต่างกัน Sanžeev (1953) เสนอว่าภาษามองโกเลียมี 3 สำเนียงคือ ฮัลฮ์ ชาฮาร์ และออร์ดอส ส่วนบูร์ยัตและออยรัตเป็นภาษาเอกเทศ Luvsanvandan (1959) เสนอต่างไปว่าภาษามองโกเลียประกอบไปด้วยกลุ่มสำเนียงกลาง (ฮัลฮ์ ชาฮาร์ ออร์ดอส) กลุ่มสำเนียงตะวันออก (ฮาร์ชิน ฮอร์ชิน) กลุ่มสำเนียงตะวันตก (ออยรัต ฮัลมิก) และกลุ่มสำเนียงเหนือ (ภาษาบูร์ยัตทั้งสองสำเนียง) นักวิชาการตะวันตกบางกลุ่มแยกภาษาออร์ดอสออกมาเป็นภาษาเอกเทศ ในมองโกเลียใน แบ่งภาษามองโกเลียเป็น 3 สำเนียงคือ สำเนียงมองโกเลียใต้ สำเนียงออยรัต และสำเนียงบาร์ฆู-บูร์ยัต
คำยืม
ในสมัยโบราณ ภาษามองโกเลียมีคำยืมจากภาษาเตอร์กิกโบราณ ภาษาสันสกฤตผ่านทางภาษาอุยกูร์ ภาษาเปอร์เซีย ภาษาอาหรับ ภาษาทิเบต ภาษาตุงกูสิก และภาษาจีน คำยืมในยุคปัจจุบันมาจากภาษารัสเซีย ภาษาอังกฤษ และภาษาจีนโดยเฉพาะในมองโกเลียใน
ระบบการเขียน
การเขียนภาษามองโกเลียมีความหลากหลาย อักษรมองโกเลียที่พัฒนามาจากอักษรอุยกูร์พัฒนาขึ้นราวพุทธศตวรรษที่ 18 ต่อมา ระหว่าง พ.ศ. 2473 – 2475 มีการเขียนภาษามองโกเลียด้วยอักษรละตินเป็นระยะเวลาสั้นๆ หลังจากนั้น ได้เปลี่ยนมาใช้อักษรซีริลลิก ในช่วง พ.ศ. 2531 – 2534 มีความพยายามฟื้นฟูอักษรมองโกเลียมาใช้อีกแต่ล้มเหลว ในมองโกเลียใน สาธารณรัฐประชาชนจีน ภาษามองโกเลียเป็นภาษาราชการร่วมกับภาษาจีนกลาง ใช้อักษรมองโกเลีย เคยใช้อักษรซีริลลิกก่อนจะเกิดความขัดแย้งระหว่างจีนกับสหภาพโซเวียต
ประวัติ
ภาษามองโกเลียโบราณเป็นชื่อที่ใช้เรียกภาษาที่เป็นบรรพบุรุษของภาษามองโกเลีย เอกสารภาษามองโกเลียพบครั้งแรกในจารึกยิซุงเก ซึ่งเขียนด้วยอักษรมองโกเลีย อายุราว พ.ศ. 1767 – 1768 ในช่วงพุทธศตวรรษที่ 18 – 20 ภาษามองโกเลียเขียนด้วยอักษร 4 ชนิดคือ อักษรมองโกเลียที่พัฒนามาจากอักษรอุยกูร์ อักษรพักปา อักษรจีนและอักษรอาหรับ นักวิชาการบางคนเรียกภาษามองโกเลียที่เขียนด้วยอักษรสามชนิดหลังว่าภาษามองโกเลียยุคกลาง ภาษามองโกเลียคลาสสิกเกิดขึ้นเมื่อราวพุทธศตวรรษที่ 12 – 24 ซึ่งเป็นภาษาเขียนที่มีมาตรฐานในการสะกดคำและการเรียงประโยค และมีความแตกต่างจากภาษามองโกเลียสมัยใหม่ ใน พ.ศ. 2229 อักษรสวยัมภูซึ่งใช้สำหรับเอกสารทางพุทธศาสนาได้ถูกประดิษฐ์ขึ้น
สาธารณรัฐฝรั่งเศสที่ 3
สาธารณรัฐฝรั่งเศสที่สาม (Troisième République บางครั้งเขียนย่อว่า La IIIe République) เป็นชื่อของระบอบการปกครองของประเทศฝรั่งเศส ก่อตั้งขึ้นเมื่อวันที่ 4 กันยายน ค.ศ. 1870 เกิดขึ้นหลังจากการพ่ายแพ้ของจักรวรรดิฝรั่งเศสที่สองต่อจักรวรรดิเยอรมัน ในสงครามฝรั่งเศส-ปรัสเซีย ซึ่งทำให้ฝรั่งเศสสูญเสีย อาลซัส-ลอแรน และดำรงอยู่มาจนล่มสลายเมื่อวันที่ 10 กรกฎาคม ค.ศ. 1940 หลังจากการรุกรานฝรั่งเศสของนาซีเยอรมนีในช่วงสงครามโลกครั้งที่สอง ซึ่งนำไปสู่การจัดตั้งรัฐบาลฝรั่งเศสเขตวีชี
ช่วงเริ่มแรกของสาธารณรัฐที่สามต้องเผชิญกับความปั่นป่วนทางการเมือง เนื่องจากสงครามฝรั่งเศส-ปรัสเซีย ในปี ค.ศ. 1870–1871 ซึ่งนำมาสู่การล่มสลายของจักรวรรดิฝรั่งเศสที่สองของจักรพรรดินโปเลียนที่ 3 ในวันที่ 4 กันยายน ค.ศ. 1870 หลังจากการพ่ายแพ้สงคราม ฝรั่งเศสต้องสูญเสียพื้นที่อาลซัส (ยกเว้นแตรีตัวร์เดอแบลฟอร์) และทางภาคตะวันออกเฉียงเหนือของลอแรน (ปัจจุบันคือ จังหวัดมอแซล) ให้แก่ปรัสเซีย จากความไม่มั่นคงทางการเมือง และการก่อการกำเริบของฝ่ายคณะปฏิวัติที่เรียกตนเองว่า คอมมูนปารีส จึงมีการพิจารณาที่จะนำระบอบกษัตริย์กลับมาปกครองฝรั่งเศสอีกครั้ง แต่ผู้คนส่วนใหญ่ในรัฐบาลไม่เห็นด้วย ด้วยเหตุนี้ทำให้รัฐบาลแห่งสาธารณรัฐที่สามซึ่งเดิมเป็นรัฐบาลเฉพาะกาล กลายเป็นรัฐบาลของประเทศฝรั่งเศสโดยสมบูรณ์
รัฐธรรมนูญแห่งฝรั่งเศส ค.ศ. 1875 ได้กำหนดรูปแบบโครงสร้างบริหารอำนาจของสาธารณรัฐที่สามอันประกอบด้วย ฝ่ายนิติบัญญัติ โดยมีรัฐสภาซึ่งใช้ระบบสภาคู่เป็นผู้ใช้อำนาจ ประกอบด้วยสภาผู้แทนราษฏรและวุฒิสภา และมีประธานาธิบดีเป็นประมุขแห่งรัฐ การเรียกร้องให้มีการสถาปนาสถาบันกษัตริย์ขึ้นใหม่มีความเด่นชัดที่สุดในช่วงการดำรงตำแหน่งของประธานาธิบดีทั้งสองคนแรก คือ อาดอลฟ์ ตีแยร์ และปาทริส เดอ มัก-มาอง แต่การสนับสนุนระบอบสาธารณรัฐที่เพิ่มขึ้นในหมู่ชาวฝรั่งเศสและการมีประธานาธิบดีจากพรรครีพับลิกันในทศวรรษที่ 1880 ทำให้การเรียกร้องการฟื้นฟูพระมหากษัตริย์ค่อย ๆ ลดลง
สาธารณรัฐที่สามได้ก่อตั้งอาณานิคมไว้เป็นจำนวนมาก อาทิ อินโดจีนฝรั่งเศส, เฟรนช์มาดากัสการ์, เฟรนช์พอลินีเชีย และดินแดนขนาดใหญ่ในแอฟริกาตะวันตก ซึ่งทั้งหมดเกิดขึ้นในช่วงการแข่งขันล่าอาณานิคมในทวีปแอฟริกา โดยกินเวลากว่าสองทศวรรษในปลายศตวรรษที่ 19 ทำให้จักรวรรดิอาณานิคมฝรั่งเศสเป็นจักรวรรดิอาณานิคมที่ใหญ่เป็นอันดับที่ 2 ของโลก รองจากจักรวรรดิบริติช โดยมีพื้นที่ทั้งหมด 13,500,000 ตารางกิโลเมตร (5,200,000 ตารางไมค์) ในแง่ของจำนวนประชากร ฝรั่งเศสและอาณานิคมในช่วงก่อนสงครามโลกครั้งที่สองมีประชากรทั้งหมด 150 ล้านคน เป็นรองเพียงบริติชอินเดียที่มีประชากรทั้งหมด 330 ล้านคน
อาดอลฟ์ ตีแยร์ ได้เรียกระบอบสาธารณรัฐในทศวรรษที่ 1870 ว่าเป็น “รูปแบบรัฐบาลที่แทบไม่มีการแบ่งฝ่าย” อย่างไรก็ตาม การเมืองภายในรัฐบาลแห่งสาธารณรัฐกลับมีการแบ่งฝ่ายกันอย่างรุนแรง โดยมีฝ่ายซ้ายนำโดย “ฝ่ายปฏิรูปฝรั่งเศส” ซึ่งมีรากฐานมาจากการปฏิวัติฝรั่งเศส และฝ่ายขวานำโดยพวกอนุรักษนิยม ซึ่งมีรากฐานมาจากชาวนาที่นับถือนิกายคาทอลิก และทหาร แม้ว่าฝรั่งเศสจะมีการแบ่งฝ่ายการเมืองอย่างรุนแรง และพยายามที่จะโค่นล้มรัฐบาลกันอย่างไม่หยุดยั้ง แต่สาธารณรัฐที่สามก็สามารถดำรงอยู่เป็นเวลานานกว่าเจ็ดสิบปี ทำให้เป็นยุคของสาธารณรัฐฝรั่งเศสที่อายุยืนที่สุด นับตั้งแต่มีการปฏิวัติฝรั่งเศสในปี ค.ศ. 1789 เป็นต้นมา และสาธารณรัฐฝรั่งเศสที่ 5 โดยเป็นสาธารณรัฐปัจจุบัน จะแซงหน้าเป็นสาธารณรัฐที่ยืนยาวที่สุด ในวันที่ 11 สิงหาคม ค.ศ. 2028
การเมือง
สงครามฝรั่งเศส-ปรัสเซีย ในปี ค.ศ. 1870–1871 นำมาสู่ความปราชัยของฝรั่งเศส และการล่มสลายของจักรวรรดิฝรั่งเศสที่สองของจักรพรรดินโปเลียนที่ 3 หลังจากพระองค์ถูกจับเป็นเชลยในยุทธการเซอด็อง (Sedan) เมื่อวันที่ 1 กันยายน ค.ศ. 1870 ทางปารีสก็ได้จัดตั้งคณะรัฐบาลป้องกันแห่งชาติ (Le Gouvernement de la Défense Nationale) นำโดย เลอง ก็องแบ็ตตา เมื่อวันที่ 4 กันยายน ค.ศ. 1870 โดยมีการเลือก หลุยส์ ฌูล ทรอชูว์ เป็นหัวหน้ารัฐบาล รัฐบาลนี้เป็นรากฐานของรัฐบาลสาธารณรัฐที่สามซึ่งปกครองในช่วงที่กองทัพของปรัสเซียได้เข้าล้อมกรุงปารีส (19 กันยายน ค.ศ. 1870 – 28 มกราคม ค.ศ. 1871) ทำให้ปารีสถูกตัดขาดจากส่วนอื่น ๆ ของฝรั่งเศส ต่อมาก็องแบ็ตตาได้หลบหนีออกจากปารีสด้วยบอลลูน และไปจัดตั้งที่ทำการของรัฐบาลสาธารณรัฐชั่วคราวในเมืองตูร์
ในเดือนมกราคม 1871 ทางรัฐบาลฝรั่งเศสจึงยอมจำนนต่อปรัสเซีย รัฐบาลป้องกันประเทศได้ถูกยกเลิก และมีการเลือกตั้งสมัชชาแห่งชาติ โดยมีจุดประสงค์เพื่อจัดตั้งรัฐบาลฝรั่งเศสขึ้นใหม่ ผลที่ตามมาคือได้รัฐบาลที่มีฝ่ายขวานิยมราชาธิปไตยเป็นเสียงข้างมาก ซึ่งนำโดยอาดอลฟ์ ตีแยร์ ผู้ซึ่งเป็นฝ่ายออร์เลียงนิสต์เป็นประธานาธิบดี เนื่องจากบรรยากาศทางการเมืองในช่วงเวลานั้นมีความรุนแรงและฝ่ายซ้ายที่แพร่หลายในประชาชนชาวปารีส ทำให้รัฐบาลฝ่ายขวาเลือกเมืองแวร์ซาย เป็นทำเนียบรัฐบาล
รัฐบาลชุดใหม่ได้เจรจาข้อตกลงสันติภาพกับจักรวรรดิเยอรมันที่พึ่งก่อตั้งขึ้นใหม่ หรือที่รู้จักในนาม สนธิสัญญาแฟรงก์เฟิร์ต เมื่อวันที่ 10 พฤษภาคม ค.ศ. 1871 และเพื่อต้องการให้อิทธิพลของปรัสเซียออกไปจากฝรั่งเศส รัฐบาลจึงได้ตรากฎหมายทางการเงินไว้เป็นจำนวนมาก เช่น กฎหมายว่าด้วยการครบกำหนดการจ่ายค่าปฏิกรรมสงครามให้แก่ปรัสเซีย ทำให้ประชาชนชาวปารีสไม่พอใจรัฐบาลเป็นอย่างยิ่ง จึงทำให้ปลายเดือนมีนาคม–พฤษภาคม ค.ศ. 1871 กรรมกรในกรุงปารีส พร้อมด้วยกองกำลังอารักษ์ชาติได้ก่อการกำเริบและจัดตั้งคณะปฏิวัติในนาม คอมมูนปารีส คอมมูนได้ปกครองกรุงปารีสด้วยแนวคิดสังคมนิยมเป็นเวลาสองเดือน จนกระทั่งมีการปรามปรามอย่างนองเลือดโดยรัฐบาลของตีแยร์ในเดือนพฤษภาคม ค.ศ. 1871 โดยการปราบปรามครั้งนี้ส่งผลกระทบอย่างสาหัสต่อการขับเคลื่อนของชนชั้นแรงงาน
ความพยายามที่จะเป็นราชาธิปไตย
ในปี ค.ศ. 1871 มีการเลือกตั้งสภานิติบัญญัติแห่งชาติ ผลสรุปคือนักการเมืองฝ่ายขวาที่นิยมราชาธิปไตยได้ที่นั่งในสมัชชาแห่งชาติเป็นส่วนใหญ่ นักการเมืองฝ่ายขวาเห็นด้วยที่จะเจรจาสันติภาพกับปรัสเซีย มีการวางแผนเพื่อฟื้นฟูระบอบราชาธิปไตยโดยกลุ่มนิยมราชวงศ์บูร์บง "(เลชีตีมีสต์)" ในสมัชชาแห่งชาติ โดยได้สนับสนุนการลงเลือกตั้งผู้สืบทอดบังลังก์ของเจ้าชายอองรี เคานต์แห่งช็องบอร์ ซึ่งเป็นพระราชนัดดาในพระเจ้าชาร์ลที่ 10 (เป็นกษัตริย์พระองค์สุดท้ายแห่งราชวงศ์บูร์บงที่ขึ้นปกครองฝรั่งเศส) ส่วนทางกลุ่มออร์เลอองนีสต์ได้สนับสนุนพระราชนัดดาของพระเจ้าหลุยส์-ฟีลิปที่ 1 (เป็นกษัตริย์แห่งฝรั่งเศสที่ครองราชย์แทนที่พระเจ้าชาร์ลที่ 10 ในปี ค.ศ. 1830) ซึ่งก็คือ เจ้าชายหลุยส์-ฟีลิป เคานต์แห่งปารีส แต่ทางราชวงศ์โบนาปาร์ต ได้สูญเสียความนิยมเป็นอย่างมากเนื่องจากความพ่ายแพ้ของนโปเลียนที่ 3 และไม่มีสามารถพัฒนาผู้ลงสมัครให้มีประสิทธิภาพได้ เลชีตีมีสต์และออร์เลอองนีสต์ได้หันมาประนีประนอมกัน และมีการตกลงให้เคานต์แห่งช็องบอร์ขึ้นสืบราชบังลังก์และให้เคานต์แห่งปารีสเป็นรัชทายาท เนื่องจากเคานต์แห่งช็องบอร์ไม่มีบุตร แนวคิดในการสืบราชสมบัติครั้งนี้ เป็นแนวคิดตามราชประเพณีดั้งเดิมว่าด้วยสิทธิของบุตรหัวปีตามฝั่งบิดา (Agnatic primogeniture) ที่ใช้ตั้งแต่สมัยบูร์บงสเปนตามสนธิสัญญายูเทรกต์ ดังนั้นในปี ค.ศ. 1871 ราชบังลังก์จึงถูกเสนอให้เป็นของเคานต์แห่งช็องบอร์
ช็องบอร์เชื่อว่าการฟื้นฟูระบอบราชาธิปไตยจะต้องขจัดร่องรอยของการปฏิวัติฝรั่งเศสไปทั้งหมด (รวมไปถึงธงไตรรงค์ด้วย) เพื่อฟื้นฟูความเป็นเอกภาพระหว่างสถาบันพระมหากษัตริย์กับสถาบันชาติ ซึ่งเป็นสิ่งที่การปฏิวัติได้ทำลายลง และเขาเชื่อว่าหากใช้การประนีประนอมจะไม่สามารถสร้างสถาบันชาติให้สมบูรณ์ได้ อย่างไรก็ตามประชาชนทั่วไปกลับไม่เห็นด้วยที่จะสละธงไตรรงค์ จึงต้องชะลอการสถาปนาระบอบราชาธิปไตยจนกระทั่งช็องบอร์สิ้นพระชนม์ในปี ค.ศ. 1883 โดยปราศจากบุตร จากนั้นจึงมีการเสนอราชบังลังก์ให้แก่เคานต์แห่งปารีส ซึ่งมีแนวคิดที่เป็นเสรีนิยมมากกว่า แต่ถึงกระนั้นเคานต์แห่งปารีสก็ไม่ได้สนใจที่จะเป็นกษัตริย์แล้ว จึงมีการจัดตั้งรัฐบาลสาธารณรัฐ "ชั่วคราว" ขึ้น
รัฐบาลแห่งศีลธรรม
ภายหลังที่ฝรั่งเศสยอมแพ้ต่อปรัสเซียในเดือนมกราคม ค.ศ. 1871 ถือเป็นการสิ้นสุดของสงครามฝรั่งเศส-ปรัสเซีย ทาง คณะรัฐบาลเฉพาะกาลป้องกันแห่งชาติได้จัดตั้งศูนย์กลางของรัฐบาลใหม่ขึ้นที่แวร์ซาย เนื่องจากการล้อมกรุงปารีสโดยกองทัพปรัสเซีย ผู้แทนราษฎรใหม่ได้รับการเลือกตั้งในเดือนกุมภาพันธ์ปีเดียวกัน แล้วจึงจัดตั้งรัฐบาลขึ้นใหม่ โดยจะพัฒนาไปเป็นสาธารณรัฐที่สามในเวลาถัดมา ผู้แทนราษฎรเหล่านี้ส่วนใหญ่มาจากพรรครีพับลิกัน-อนุรักษนิยม (กลาง-ขวา) เหล่าผู้แทนราษฏรได้มีการตรากฎหมายฉบับหนึ่ง ซึ่งผลักดันให้เกิดความไม่พอใจของกลุ่มคนหัวรุนแรงและสมาชิกฝ่ายซ้ายของพรรครีพับลิกัน ทำให้ภายในกรุงปารีส เกิดการชุมนุมประท้วงและการปะทะกันระหว่างรัฐบาลแวร์ซายกับกลุ่มนักสังคมนิยมหัวรุนแรง กลุ่มคนหัวรุนแรงได้ปฏิเสธที่จะยอมรับอำนาจของรัฐบาลแวร์ซาย จึงมีการก่อตั้งคอมมูนปารีสขึ้นในเดือนมีนาคม
หลักการที่เหล่าคอมมูนสนับสนุนถูกมองว่าเป็นการขัดต่อศีลธรรมอันดีของประชาชนโดยกลุ่มอนุรักษนิยมฝรั่งเศส ในขณะที่รัฐบาลที่แวร์ซายพยายามรักษาเสถียรภาพทางการเมืองอันย่ำแย่หลังสงคราม ในเดือนพฤษภาคม ผู้บังคับบัญชากองทัพฝรั่งเศส นามว่า ปาทริส เดอ มัก-มาอง และรัฐบาลแวร์ซาย นำกองทัพเข้าสู่กรุงปารีสและปราบปรามกบฏคอมมูนได้สำเร็จ ช่วงเวลานี้ถูกเรียกว่า "สัปดาห์เลือด" ("La semaine sanglante") คำว่า ordre moral ("ศีลธรรมอันดีของประชาชน") ถูกนำมาใช้กับรัฐบาลแห่งสาธารณรัฐที่สามที่กำลังก่อตัวขึ้น เนื่องจากการรับรู้ถึงการฟื้นฟูนโยบายและค่านิยมแบบอนุรักษนิยมหลังจากการปราบปรามกลุ่มคอมมูน
ผลของการปราบปรามกลุ่มคอมมูน ทำให้มัก-มาองได้รับความนิยมเป็นอย่างมาก ในเวลาต่อมาเขาได้รับเลือกให้เป็นประธานาธิบดีแห่งสาธารณรัฐในเดือนพฤษภาคม ค.ศ. 1873 และดำรงตำแหน่งจนกระทั่งเดือนมกราคม ค.ศ. 1879 มัก-มาองเป็นนักอนุรักษนิยมคาทอลิกที่เคร่งครัด เขามีแนวคิดเห็นพ้องกันกับฝ่ายเลชีตีมีสต์ แต่เขาไม่เห็นด้วยกับแนวคิดของพวกฆราวาส (กลุ่มคนที่เห็นว่าศาสนาไม่ควรยุ่งเกี่ยวกับบ้านเมือง) มัก-มาองเริ่มมีความขัดแย้งกับรัฐสภามากขึ้นเรื่อย ๆ เนื่องจากพรรครีพับลิกันฝ่ายเสรีนิยมกับฝ่ายฆราวาสได้รับเสียงข้างมากในฝ่ายนิติบัญญัติระหว่างการดำรงตำแหน่งของเขา
ในเดือนกุมภาพันธ์ ค.ศ. 1875 รัฐสภาได้ประกาศใช้กฎหมายรัฐธรรมนูญแห่งสาธารณรัฐฉบับใหม่ โดยกำหนดให้ประธานาธิบดีเป็นประมุขแห่งสาธารณรัฐ และใช้ระบบสองสภา ประกอบด้วย สภาผู้แทนราษฎรที่มาจากการเลือกตั้งโดยตรง และวุฒิสภาที่มาจากการเลือกตั้งโดยทางอ้อม และให้สภาทั้งสองอยู่ภายใต้ประธานสภา (นายกรัฐมนตรี) ซึ่งมีหน้าที่รับผิดชอบทั้งประธานาธิบดีแห่งสาธารณรัฐ และสภานิติบัญญัติแห่งชาติ โดยตลอดทศวรรษที่ 1870 มีการถกเถียงเรื่องการนำพระมหากษัตริย์กลับมาปกครองแทนสาธารณรัฐ ซึ่งเป็นประเด็นที่ถกเถียงกันในที่สาธารณะอยู่บ่อยครั้ง
การเลือกตั้งในปี ค.ศ. 1876 แสดงให้เห็นถึงการสนับสนุนของสาธารณชนต่อพรรครีพับลิกันและการต่อต้านระบอบราชาธิปไตยที่เพิ่มมากขึ้น สมาชิกพรรครีพับลิกันได้ที่นั่งในสภาผู้แทนราษฏรเป็นส่วนใหญ่ ส่วนทางฝ่ายสนับสนุนราชาธิปไตยได้ที่นั่งในสภาสูงเพียงเล็กน้อยเท่านั้น ประธานาธิบดีมัก-มาองจึงตอบโต้กลับในเดือนพฤษภาคม ค.ศ. 1877 โดยพยายามระงับความนิยมที่เพิ่มขึ้นของพรรครีพับลิกัน และจำกัดอิทธิพลทางการเมืองของพรรค หรือที่รู้จักกันในนาม le seize Mai
เมื่อวันที่ 16 พฤษภาคม ค.ศ. 1877 มัก-มาองบังคับให้นายกรัฐมนตรี ฌูลส์ ซิมง ซึ่งมาจากพรรครีพับลิกันลาออก และได้เลือก อัลแบร์ตแห่งบรอฌิลี ดำรงตำแหน่งนายกรัฐมนตรีคนใหม่แทน ซึ่งเขาคนนี้เป็นนักอนุรักษนิยมฝ่ายออร์เลอองนีสต์ สภาผู้แทนราษฎรได้ให้ความเห็นว่าการแต่งตั้งในครั้งนี้มิชอบด้วยกฎหมาย มิหนำซ้ำเป็นการกระทำที่เกินขอบเขตอำนาจของประธานาธิบดี และปฏิเสธที่จะยอมรับการแต่งตั้งบรอฌิลีของมัก-มาอง ดังนั้นมัก-มาองจึงประกาศยุบสภา และเรียกร้องให้มีการจัดเลือกตั้งทั่วไปขึ้นใหม่ในเดือนตุลาคมปีหน้า พรรครีพับลิกันจึงกล่าวหาเขาว่าพยายามทำรัฐประหารรัฐธรรมนูญ ซึ่งเขาได้ปฏิเสธขอกล่าวหานี้
การเลือกตั้งในเดือนตุลาคม พรรครีพับลิกันได้ที่นั่งในสภาผู้แทนราษฏรเป็นส่วนใหญ่เช่นเคย ซึ่งสิ่งนี้แสดงให้เห็นถึงความคิดเห็นของสาธารณชน พรรครีพับลิกันได้รับเสียงข้างมากในวุฒิสภาภายในเดือนมกราคม ค.ศ. 1879 ทำให้ยุติการฟื้นฟูราชวงศ์ทั้งสอง (บูร์บงและออร์เลอ็อง) และการสถาปนาระบอบราชาธิปไตย มัก-มาองประกาศลาออก เมื่อวันที่ 30 มกราคม ค.ศ. 1879 จึงเป็นโอกาสของพรรครีพับลิกันที่จะปกครองประเทศ ซึ่งนำโดยฌูลส์ เกรวี